በዘር ብዜት እና ርክክብ ሂደት የሚያጋጥሙ ችግሮችን ለመፍታት እየሠራ መሆኑን የአማራ ክልል የዕፅዋት ዘር እና ሌሎች የግብርና ግብዓቶች ጥራት ቁጥጥር ኳራንታይን ባለስልጣን አስታወቀ፡፡
ባሕር ዳር፡ መስከረም 19/213ዓ.ም (አብመድ) ባለስልጣን መሥሪያ ቤቱ የ2012/2013 የምርት ዘመን ዘር ብዜትን አስመልክቶ ዛሬ መግለጫ ሰጥቷል፡፡ የባለስልጣኑ ዋና ሥራ አስኪያጅ ሙሉጌታ ደባሱ ዛሬ በሰጡት መግለጫ እንዳመለከቱት የግብርና ምርትን ለማሳደግ ዘር ከ50 በመቶ በላይ ድርሻ አለው፡፡የአማራ ክልል ለእርሻ ካለው አመችነት አኳያ ሲነጻጸር ምርጥ ዘር በመጠቀም ረገድ ያለው ታሪክ ዝቅተኛ እንደሆነ ሥራ አስኪያጁ ገልጸዋል፡፡ ችግሩን ለመቅረፍም በክልሉ የዘር ብዜት እየተካሄደ እንደሆነ ተናግረዋል፡፡ በ2012/2013 የምርት ዘመን በ13 ሺህ 750 ሄክታር መሬበተለይም በቆሎ ላይ ችግሩ የጎላ እንደነበር ነው አቶ ሙሉጌታ የጠቀሱት፡፡ ይሁን እንጅ በዚህ የመኸር ምርት ዘመን በተሰጠው ትኩረት የበቆሎ ዘር ብዜት የተሻለ እንደነበር አቶ ሙሉጌታ ገልጸዋል፡፡ በመሆኑም በምርት ዘመኑ 3 ሺህ 929 ሄክታር መሬት ላይ የበቆሎ ዘር ብዜት ተካሂዷል፡፡ የተሻለ የበቆሎ ዘር እንደሚገኝም አቶ ሙሉጌታ አስታውቀዋል፡፡ እንደ ዋና ሥራ አስኪያጁ መግለጫ በግለላ ርቀት፣ የባሕር ዝርያ መቀላቀል እና መሰል ችግሮች ጋር በተያያዘ በጥራት ጉድለት የሚወድቀውን ዘር ለማስቀረት እና ለአርሶ አደሩ ለማድረስ እስከዚህ ወቅት ድረስ በበቆሎ ላይ አስከ አራት ጊዜ በድግግሞሽ ቁጥጥር ተደርጓል፡፡ ይሁን እንጅ ይህም ክትትል ተደርጎ በተለያዩ ችግሮች ምክንያት 107 ሄክታር መሬት ላይ የተዘራ የዘር ብዜት ማሳ በመበከሉ ከዘርነት ውጭ ተደርጓል፡፡ የዘር ብዜቱ ውድቅ የተደረገው ቀደም ብሎ በተዘራው ዘር 200 ራዲዬስ ውስጥ በካይ የሆነ ሌላ ዘር በመዘራቱ መሆኑን አቶ ሙሉጌታ ገልጸዋል፡፡ አርሶ አደሮቹ ችግሩን እንዲፈቱ በተደጋጋሚ ተጠይቆ መፍታት ባለመቻላቸው ነው ውድቅ የተደረገው፡፡አቶ ሙሉጌታ እንደገለጹት በዘር አሰባሰብ እና ከርክክብ ጋር በተያያዘ ያለውን ችግር ለመፍታት የሚያስችል የዘር (ኮር) ቡድን ተቋቁሞ እየተሠራ ይገኛል፡፡ የተበተነውን የዘር ብዜት ወደ አንድ ክላስተር ለማምጣትም እየተሠራ እንደሚገኝም ገልጸዋል፡፡ ቅሬታዎች እንደሚነሱም አቶ ሙሉጌታ ጠቁመዋል፡፡ ምርጥ ዘር በሚያባዙ እና በሚጠቀሙ አርሶ አደሮች መካከል በሚነሳው የዋጋ ማነስ እና መጨመር የምርት መቀነስ እያስከተለ መሆኑን ዋና ሥራ አስኪያጁ ገልጸዋል፡፡ ችግሩ በተቋቋመው የዘር (ኮር) ቡድን አማካይነት እንደሚፈታም አቶ ሙሉጌታ ገልጸዋል፡፡ዘጋቢ፡- ዳግማዊ ተሰራ